Publication: Magyar Közlöny
Issue: MK-2001-74 (Year: 2001, Number: 74)
Era: 1990-2004
Section: 
Paragraph Index: 202

3. A Nemzeti Programengedélyező két hónapon belül írásban válaszol a Bizottságnak, és a Bizottság ennek következményeként felülvizsgálhatja korábbi álláspontját. A Bizottság indokolt esetben beleegyezhet a válaszadásra szánt idő meghosszabbításába. A válaszadásra rendelkezésre álló idő lejártát követően a Bizottság bilaterális tárgyalást kezdeményez a Magyar Köztársasággal. Ezeken a tárgyalásokon mindkét fél arra törekszik, hogy megállapodásra jussanak a szükséges intézkedéseket, a szerződésszegés súlyosságát, valamint a Bizottságnak okozott anyagi kár mértékét illetően. A tárgyalásokat és a tárgyalások után a Bizottság által pótlólagos adatszolgáltatásra megállapított határidő lejártát követően, valamint abban az esetben, ha a Magyar Köztár- 2001/74. szám saság a Bizottság által megállapított határidő lejárta előtt elutasítja a tárgyalásokra szóló meghívást, a Bizottság a határidő lejárta után hivatalos formában közli megállapításait a Magyar Köztársasággal. Amennyiben a feleknek nem sikerül megállapodniuk, a Nemzeti Programengedélyező a Magyar Köztársaság nevében kérheti az F. Melléklet 9. pontjában említett eljárás kezdeményezését, hogy a felek négy hónap alatt álláspontjainak közelítésével megegyezésre jussanak. A Békéltető Szerv az F. Melléklet 9. pontja rendelkezéseinek figyelembevételével egy külön jelentésben foglalja össze ennek az eljárásnak az eredményeit. A jelentést megküldik a Bizottságnak, amely a támogatás-visszautalási döntésről szóló Határozat meghozatala előtt megvizsgálja a jelentés tartalmát.

Source: https://magyarkozlony.hu/hivatalos-lapok/1baeba776a9f669ffa1b631e504536ab43663b6f/dokumentumok/1f6c656c3fad72454f289095a9260ed4303525c0/letoltes